CELEX: 62019TN0507
Language: bg
Date: 2019-07-15 00:00:00
Title: Дело T-507/19: Жалба, подадена на 15 юли 2019 г. — DH/Комисия

2.9.2019   
            
            
               BG
            
            
               Официален вестник на Европейския съюз
            
            
               C 295/84
            
         
      Жалба, подадена на 15 юли 2019 г. — DH/Комисия
      (Дело T-507/19)
      (2019/C 295/110)
      Език на производството: италиански
      
         Страни
      
      
         Жалбоподател: DH) (представител: E. Bonanni, avvocato)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени решението на Комисията от 13 септември 2018 г. да не направи отвод на д-р X в евентуалната процедура по свикване на медицинска комисия, и вследствие на това да назначи друг независим лекар в производствата по дела T-308/19 и T-316/19, като информира за това своевременно;
               
            
                  —
               
               
                  да осъди Комисията да изплати 500 000 EUR или друга сума, която Общият съд счете за справедлива;
               
            
                  —
               
               
                  да задължи Комисията да уведоми Общия съд и/или жалбоподателя да самоличността на доверения лекар, който е прегледал пълното досие на жалбоподателя, като е запазил анонимност, който е издал отрицателно становище по искане на същия за възстановяване на разход за медицинска услуга, в рамките на член 10 от Правилата относно осигурителното покритие срещу злополуки и професионални заболявания (REG), за което е необходимо предварително разрешение, както е поискано в искане D/462/17;
               
            
                  —
               
               
                  да осъди Комисията във всички случаи да заплати законните разноски и разноските по производството.
               
            
         Основания и основни доводи
      
      В подкрепа на жалбата си жалбоподателят изтъква наличието в конкретния случай на поведение, което не съответства на професионалните и деонтологични практики при подновяването на състава на медицинската комисия.
      Що се отнася до претендираните от жалбоподателя вреди, се изтъква както забавянето на процедурите, така и поведението на въпросния лекар, несъответстващо на професионалните и деонтологични практики, а също и актовете, които уронват честта и достойнството на пострадалия, и незаконното бездействие на институцията, като се има предвид, че началото на контекста, в която се вписва настоящата жалба, е поставено с искането за обявяване на влошаване на професионалното заболяване на жалбоподателя от 7 юни 2000 г. и с две осъждания на Комисията, по дела T-212/01 и T-551/16.